Waar is vuil Mangaung se metroleiers? | Netwerk24
Waar is vuil Mangaung se metroleiers?
Deur Mark-Anthony Assur, Bloemfontein 12 September 2018 00:00
Die swak dienslewering deur die Mangaung-metro – veral met vullisverwydering in ons woonbuurt Fauna – maak my die josie in.
Waar is die stadsbestuurder en burgemeester?
Waarom tree hulle nie op nie?
Hoe lank moet ons inwoners hierdie swak dienslewering nog verduur en tevrede bly?
Dit is ook nie meer veilig om jou eie vullis na die stortingsterrein te neem nie.
Ons DA-wyksraadslid het al verskeie briewe met klagtes by die metro ingedien. Dit val op dowe ore. Die hele Bloemfontein is deesdae vuil. Is daar geen trots meer in die munisipaliteit om ons stad en sy woonbuurte skoon te hou nie.
Dit maak ’n mens moedeloos!